أحمد بلافريج، تولد فـ5 شتنبر 1908 ف الرباط ؤ مات فـ14 أبريل 1990 فنفس لمدينة، كان سياسي مغريبي. تولد أحمد بلافريج فرباط ف 1908، تبع قرايتو ف لقاهرة ف مصر ؤموراها ف صوربون ف باريز. رجع للمغريب باش يدخل معا لحركة لوطنية ضد حوكومة لحماية د فرانصا، بلافريج كان واحد من لمؤسسين ديال حيزب ستيقلال فـ1944. بين 1944 و1946، دخلاتو فرانصا لحبس ؤموراها داوه لمنفى حتا رجع فـ1955. ملي لمغريب خدا ستيقلال ديالو لعام لي من بعد، بلافريج ولا وزير لخارجية وبقا ف لمنصب حتال 1958. فـ12 ماي 1958، تختار باش يرأس حوكومة لأغلبية ديالها من حزب ستيقلال ولاكين ماكملش بزاف حيت ضطر يحط ستيقالة ديالو فـ3 دجنبر فنفس لعام، مور ما تفاهمش معا رئيس لمجلس لوطني ستيشاري (لغرفة لولا د لبرلامان) ليساري لمهدي بن بركة. بين 1960 ؤ1961 تعين بلافريج سفير، موراها فـ1963 ولا وزير لخارجية ؤ لممتيل شخصي د لحسن تاني. بقا فهاد لپوسط لخر حتال 1977، ملي قدم ستيقالتو حتيجاجا حيت دخلو ولدو لحبس بسباب مونتيف ديال تخريبات يسارية.